བོད་མི་རིགས་འདི་ཉིད་འདས་པའི་ལོ་རྒྱུས་ནང་ཡར་རྒྱས་གོང་འཕེལ་གྱིས་རང་འཚོ་ཟིན་ཏེ་གནས་པར་མ་ཟད།སངས་རྒྱས་ཆོས་ལུགས་ཀྱི་ལྟ་གྲུབ་དར་རྒྱས་གོང་འཕེལ་ཡོང་བའི་ཐད་ཚད་མཐོའི་བྱས་རྗེས་བཞག་ཡོད་པ་ཧ་ཅང་གསལ་པོ་ཡིན།སངས་རྒྱས་ཀྱི་ཆོས་ཀྱིས་སྐྱེ་འགྲོ་ཐམས་ཅད་ལ་ཁ་ཡོད་ལག་ཡོད་ཀྱི་ཕན་ཐོགས་གང་ཞིག་ཡོང་གི་ཡོད་ཅེས་ན།སངས་རྒྱས་ཆོས་ཀྱིས་ལྟ་བའི་རྣམ་གཞག་མང་པོ་ཞིག་བཤད་པའི་སྒྲུབ་དོན་གཙོ་བོ་ནི་མིའི་སེམས་རྒྱུད་དུལ་པོ་དགོས་པའི་བསླབ་བྱ་རྒྱག་གི་ཡོད།བོད་མི་རིགས་འདི་ཉིད་མི་ཐོག་མང་པོའི་རིང་ཆོས་ཀྱི་བསླབ་བྱ་བཟང་པོར་བརྟེན་ནས་རང་ཉིད་བདེ་སྐྱིད་ལྡན་པའི་ངང་འཚོ་བར་མ་ཟད།གོམས་གཤིས་བཟང་པོ་འདི་བོད་མི་རིགས་ཀྱི་གཤིས་རྒྱུད་ལ་འཇགས་ཐུབ་པ་བྱུང་ཡོད་པ་ཧ་ཅང་གསལ་པོ་ཡིན།